《忆江南 其七》
明代·沈宜修

湖上云，流影日氤氲。天上千重成蜃市，人间五彩作回文。

徐起合还分。

浮远盖，玉叶散晴曛。仙女瑶台衣作想，楚王巫峡梦曾闻。

郁郁更纷纷。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。